Le Pen siktet for Twitter-meldinger
Beslutningen fra en dommer i Nanterre kommer i kjølvannet av at den franske nasjonalforsamlingen i fjor opphevet Le Pens immunitet som følge av tvitringen. Det var i 2015 at Marine Le Pen publiserte tre bilder av den ytterliggående islamistgruppa IS' voldshandlinger. Ett av bildene viste den amerikanske journalisten James Foley, som ble halshogd av IS i Syria 2014. Da bildene ble lagt ut, var hun medlem av EU-parlamentet, som opphevet Le Pens immunitet i fjor vår. Tre måneder senere ble hun valgt inn i den franske nasjonalforsamlingen, noe som igjen sikret henne rettslig immunitet inntil den ble opphevet i november i fjor.
Frankrikes ytre høyre-leder Marine Le Pen er siktet for å ha publisert Twitter-meldinger med bilder av grufulle overgrep begått av IS-tilhengere.